Nordjyske unge har Danmarksrekorden i så ekstrem druk, at det ender med en udpumpning.

Det skriver P4 Nordjylland. Tre ud af 1000 nordjyske unge mellem 20 og 29 år drikker så meget, at de skal på sygehuset for at blive udpumpet. Og det giver de nordjyske unge rekorden i at drikke sig så fulde, at de ender på sygehuset. Det viser tal fra Sundhedsstyrelsen. - Det går stærkt ud over indlæringsevnen, når vi drikker os så fulde, at vi er nødt til at skulle til udpumpning, siger misbrugsekspert Henrik Rindom til P4 Nordjylland.